el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en en es es es tr el el el el el el el el el el el el el el el el el el el oc de es el el el el el el el el el el el el el el el el en el el el el en en en en en en en en en en en en
Η ανακαίνιση σπιτιού είναι ακριβώς ανάλογο με το ξεκίνημα ενός νέου σπιτιού. Πήρες επιτελούς την απόφαση για μια μεγάλη αλλαγή ή απλά τώρα ήρθε η στιγμή για να μείνεις επιτέλους μόνος σου.
Βρήκες το σπίτι που θα γίνει ο δικός σου χώρος, που θα ανανεώσει την καθημερινότητα σου και θα σε γεμίσει φρέσκο αέρα και διάθεση.
Ένα νέο σπίτι επιβάλλει ωστόσο σωστή οργάνωση και προγραμματισμό, έτσι ώστε το αποτέλεσμα να σε ικανοποιήσει πλήρως. Παρακάτω θα βρεις μερικές χρήσιμες συμβουλές που θα κάνουν το ξεκίνημα του νέου σου σπιτιού μια απολαυστική διαδικασία.
Ήρθε η στιγμή για το ξεκίνημα του δικού σου σπιτιού
Με την μετακόμιση σε ένα νέο σπίτι νιώθεις την αίσθηση της απόλυτης ελευθερίας να σε πλημμυρίζει.
Μπορεί να ακούγεται τετριμμένο αλλά ειλικρινά δεν είναι, ειδικά αν πρόκειται για πρώτη φορά να μείνεις σε δικό σου σπίτι. Ένα σπίτι μέσα στο οποίο θα νιώθεις ανεξάρτητος και αυτόνομος.
Σαφώς και η μετακόμιση σηματοδοτεί πολλά παραπάνω από την εγκατάσταση σε ένα νέο περιβάλλον, σηματοδοτεί κυρίως την ευκαιρία για μια νέα αρχή στη ζωή σου.
Ενθουσιασμός, χαρά, ανυπομονησία, είναι μονάχα μερικά από τα συναισθήματα που βιώνεις.
Αν πρόκειται για την πρώτη μετακόμιση σου, τότε σίγουρα θα είναι κάτι που θα το θυμάσαι για πάντα. Το έχεις φανταστεί άπειρες φορές και τώρα γίνεται επιτέλους πραγματικότητα. Η μαγική συμβουλή, οργάνωση και λειτουργικότητα.
Στο ξεκίνημα του σπιτιού σου ακολούθησε το γούστο και τα θέλω σου
Το να δημιουργήσεις το σπίτι των ονείρων σου είναι πραγματικά μια φανταστικά δημιουργική διαδικασία.
Εδώ δεν μπορεί να επέμβει κάνεις, όλες οι αποφάσεις θα παρθούν από εσένα.
Είναι μια εμπειρία που σε γεμίζει χαρά και ανυπομονησία για να οργανώσεις το δικό σου χώρο ακριβώς όπως τον θες, βάσει της αισθητικής σου και του χαρακτήρα σου.
Ένα σπίτι μονάχα για σένα με άνετα έπιπλα και ζεστές γωνιές. Και φυσικά προσδοκίες για όμορφες συναντήσεις γύρω από ένα καναπέ ή από ένα γεμάτο νόστιμα φαγητά τραπέζι.
Επιπλέον, ένα άνετο κρεβάτι, μαγειρική σε μια όμορφη κουζίνα και οι προσωπικές σου πινελιές σε ένα διαμέρισμα όλο δικό σου. Η πραγματική αίσθηση της απόλυτης ελευθερίας και αυτονομίας. Το καταφύγιο σου, εκεί που όλα θα είναι έτσι όπως τα έχεις σκεφτεί.
Ένα μέρος όπου θα μπορείς να ηρεμείς μόνος σου και να κάνεις ότι πραγματικά επιθυμείς. Όλα αυτά ωστόσο απαιτούν μια κάποια καθοδήγηση για να φέρουν το ιδανικό αποτέλεσμα. Με βασικότερο όλων, τις εύστοχες επιλογές σε έπιπλα και την κατάλληλη διαρρύθμιση του διαθέσιμου χώρου.
Οργάνωση: η λέξη κλειδί
Ήρθε η στιγμή λοιπόν να δημιουργήσεις τον δικό σου προσωπικό χώρο. Έναν χώρο που θα σου προσφέρει άνεση αλλά και θα καλύπτει τις καθημερινές σου ανάγκες. Για να το πετύχεις αυτό επιβάλλεται να φτιάξεις μια λίστα με όλα όσα θα χρειαστείς ανά δωμάτιο. Από έπιπλα μέχρι μικροαντικείμενα που θα χρησιμοποιείς στην καθημερινότητα σου.
Η οργάνωση σε ένα ξεκίνημα σπιτιού είναι μια διαδικασία που απαιτεί χρόνο και καλή και λεπτομερή προετοιμασία, για αυτό μελέτησε κάθε χώρο ξεχωριστά και προσεκτικά.
Ξεκίνα με το σαλόνι
Η εγκατάσταση σε ένα νέο σπίτι, ειδικά αν είναι για πρώτη φορά, απαιτεί πολύ οργάνωση και σχολαστική μελέτη των χώρων. Το σαλόνι συνήθως αποτελεί έναν από τους βασικότερους χώρους σε ένα διαμέρισμα και εκεί όπου θα χαλαρώνεις μόνος ή με παρέα. Διάλεξε έπιπλα με γνώμονα την πλήρη αξιοποίηση του χώρου, χωρίς να τον κλείνεις ή να τον φορτώνεις καθώς και με κριτήριο την άνεση σου.
Προτεραιότητα σου θα πρέπει να είναι να τοποθετήσεις τα κατάλληλα έπιπλα και όχι να αγοράσεις απερίσκεπτα πριν μελετήσεις τον χώρο. Οι επιλογές σου να συμβαδίζουν με τις ανάγκες και το στυλ σου.
Η διαρρύθμιση του σαλονιού πρέπει να γίνει έτσι ώστε να σε εξυπηρετεί και να σε γεμίζει χαρά. Η λειτουργικότητα σαφώς παραμένει ο βασικός σκοπός.
Δες πως το φυσικό φως μπορεί να εκμεταλλευτεί και ενίσχυσε το με έξυπνους φωτισμούς και φωτιστικά.  Η διάταξη των επίπλων να είναι τέτοια που να σου προσφέρει την άνεση που αποζητάς. Να μπορείς να κινείσαι στον χώρο με ευκολία. Αυτό που πρέπει να πετύχεις είναι η διαρρύθμιση ενός πρακτικού σαλονιού που θα σε καλεί να χαλαρώσεις μετά από μια κουραστική ημέρα.
Παραγωγικό γραφείο και τραπεζαρία
Το γραφείο αναμφίβολα κατατάσσεται σε έναν από τους σημαντικότερους χώρους στο νέο σου σπίτι. Ειδικά τους τελευταίους μήνες που όλο και περισσότερες εργασίες γίνονται από εκεί. Είναι ένας εξαιρετικά χρήσιμός χώρος και συνήθως βρίσκεται στο σαλόνι, μιας και οι διαθέσιμοι χώροι στο πρώτο σου σπίτι πιθανόν να είναι πιο περιορισμένοι.
Η επιλογή ενός γραφείο καλό είναι να γίνεται με βάση την λειτουργικότητα του καθώς και να ταιριάζουν οι διαστάσεις του στο χώρο σου. Συνδυαστικά με μια καλαίσθητη και minimal βιβλιοθήκη μπορούν να προσφέρουν εξαιρετική αρμονία και στυλ στο σαλόνι σου. Ενώ ταυτόχρονα θα έχεις τα πάντα σε τάξη.
Ειδικά οι βιβλιοθήκες, αποτελούν ότι πιο καλαίσθητο στην διακόσμηση ενός σύγχρονου αλλά και διαχρονικού σαλονιού, για αυτό επιμελήσου ιδιαίτερα την οργάνωση της. Μπορείς για παράδειγμα να ταξινομήσεις βάσει χρώματος τα βιβλία σου.
Αναφορικά με την τραπεζαρία αυτή, εξαρτάται από το χώρο που έχεις. Το ιδανικό είναι να επιλέξεις ένα μοντέρνο και ανθεκτικό τραπέζι που θα βρίσκεται στο κέντρο του σαλονιού και μαζί με κάποιες μεγάλες μαξιλάρες ή καρέκλες να μπορούν να διαμορφώσουν έναν χώρο για να τρως και να χαλαρώνεις με την παρέα σου.
Σαλόνι και υπνοδωμάτιο σε ένα
Πολύ πιθανόν στο πρώτο σου σπίτι το σαλόνι να λειτουργεί και σαν υπνοδωμάτιο. Ακόμη και έτσι οι επιλογές είναι πολλές. Επίλεξε έναν καναπέ-κρεβάτι που θα εξυπηρετεί πρώτα από όλα εσένα σε καθημερινή βάση. Επιπλέον όμως με την επιλογή αυτή σου δίνεται η δυνατότητα να φιλοξενείς όποτε θες και κάποιον φίλο σου.
Σημαντικό στοιχείο στην περίπτωση αυτή είναι να επιλέξεις έναν άνετο καναπέ με ανθεκτικότητα στο κάλυμμα του καθώς θα τον χρησιμοποιείς σε καθημερινή βάση.
Το υπνοδωμάτιο των ονείρων σου
Δίχως δεύτερη σκέψη το υπνοδωμάτιο αποτελεί έναν από τους σημαντικότερους χώρους στο νέο σου σπίτι. Αν ανήκεις σε εκείνους που δεν είχαν ποτέ δικό τους δωμάτιο σίγουρα καταλαβαίνεις την σπουδαιότητα ενός όλο δικού σου δωματίου. Τα χρώματα φρόντισε να φωτίζουν τον χώρο και να τον μεγαλώνουν καθώς το υπνοδωμάτιο είναι ο χώρος που ηρεμείς και αφήνεσαι από όλα τα άγχη της ημέρας.
Αν αγαπάς το χρώμα τότε προτίμησε να επενδύσεις σε σεντόνια και μαξιλάρια με ιδιαίτερα μοτίβα. Ενώ μπορείς με ζεστούς φωτισμούς να δημιουργήσεις την απολυτή ατμόσφαιρα χαλάρωσης και ξεκούρασης.
Στο χώρο αυτό η διαρρύθμιση κατέχει επίσης έναν εξαιρετικά σημαντικό ρόλο, με τα πράγματα βεβαία να είναι πιο απλά. Το κρεβάτι κατέχει τον σημαντικότερο ρόλο, αποτελώντας το κύριο έπιπλό του χώρου. Για τον λόγο αυτό διάλεξε το προσεκτικά ώστε να ταιριάζει στις διαστάσεις του δωματίου σου και να μην σε περιορίζει.
Μπορεί να είναι μονό ή και διπλό εφόσον υπάρχει ο απαιτούμενος χώρος.  Απόλυτα σημαντική και καθοριστική είναι και η επιλογή του στρώματος, καθώς αν κοιμάσαι καλά τότε θα νιώθεις γεμάτος ενέργεια μέσα στην ημέρα.
Τέλος, οι ντουλάπες και η οργάνωση αυτών είναι μια εξίσου σημαντική διαδικασία. Μην την αμελήσεις καθώς αν οργανωθείς από την αρχή θα έχεις όλα σου τα ρούχα και πράγματα σε τάξη. Συνήθως αποτελεί τον πολυτιμότερο αποθηκευτικό χώρο σε ένα σπίτι. Επιβάλλεται επομένως να είναι λειτουργική έτσι ώστε να σε εξυπηρετεί στην καθημερινότητα σου.
Μπορείς να ξεκινήσεις με την τοποθέτηση των ρούχων σου και στην συνέχεια με οτιδήποτε διαθέτεις και χρειάζεται οργάνωση. Σεντόνια, κουβέρτες, πετσέτες αλλά και κούτες με παπούτσια, όλα μπορούν να χωρέσουν αρκεί να τοποθετηθούν σωστά και με τάξη. Να έχεις στο μυαλό σου ότι αν έχεις σε μια τάξη την ντουλάπα σου θα γλιτώνεις πολύτιμο χρόνο κάθε φορά που ψάχνεις να βρεις το οτιδήποτε.
Η κουζίνα είτε μαγειρεύεις είτε όχι χρειάζεται να οργανωθεί. Στο ξεκίνημα του σπιτιού σου σίγουρα θα χρειαστεί να μαγειρεύεις περισσότερο και να φροντίζεις τον εαυτό σου. Ακόμη και αν η κουζίνα σου είναι μικρή μπορεί να είναι εξαιρετικά λειτουργική. Εξοπλίσου με τις βασικές συσκευές, όπως ψυγείο και φούρνο και σκέψου την διάταξη τους μέσα στον υφιστάμενο χώρο. Φρόντισε πριν την μετακόμιση να έχεις πακετάρει τα απαραίτητα σκεύη που θα σου είναι ιδιαίτερα χρήσιμα στις πρώτες μέρες στο νέο σου σπίτι.
Δημιούργησε μια λίστα και δες ποια σκευή και αντικείμενα είναι απαραίτητα για την καθημερινότητα σου.
Ποτήρια, πιάτα, μαχαιροπίρουνα μαζί με μια κατσαρόλα και ένα τηγάνι αποτελούν τα βασικότερα. Αναφορικά με τα ποτήρια και τα πιάτα φρόντισε να είσαι προσεκτικός στην τοποθέτηση τους στις κουτές  και να σημειώσεις την ευθραυστότητα τους.
Με την είσοδο σου στο νέο σπίτι άρχισε να βάζεις στις θέσεις του τα αντικείμενα. Συνήθως στα πάνω συρτάρια βάζουμε τα μαχαιροπίρουνα  και στα πιο χαμηλά ράφια και ντουλάπια τα βαριά σκεύη. Η κουζίνα σου, ιδιαίτερα  αν σου αρέσει να μαγειρεύεις, φρόντισε να είναι καλά φωτισμένη.
Θες να είναι ο χώρος μέσα στον οποίο θα δημιουργείς και θα πίνεις κάθε πρωί τον καφέ σου. Επένδυσε σε γήινα χρώματα και οργάνωσε τα ντουλάπια σου με τρόπο που θα κάνουν πιο εύκολη την καθημερινότητα σου. Για το δωμάτιο αυτό άλλωστε η μαγική λέξη είναι πρακτικότητα.
Μπάνιο: ο δικός σου χώρος χαλάρωσης
Δώσε ιδιαίτερη σημασία στο μπάνιο και μην το παραμελήσεις. Με την είσοδο σου σε ένα νέο σπίτι μπορείς να το διαμορφώσεις με τρόπο ώστε να είναι ένας χώρος χαλάρωσης.
Τα απαραίτητα στοιχεία και αντικείμενα καλό είναι να τα έχεις οργανώσει, όπως και για τους υπόλοιπους χώρους, σε μια λίστα. Προμηθεύσου με αποθηκευτικές λύσεις και σκεύη μέσα στα οποία θα μπορείς να οργανώσεις μικροαντικείμενα.  Μια αισθητικά όμορφη αλλά και ιδιαίτερα πρακτική ιδέα είναι τα ψάθινα καλάθια σε διάφορα μεγέθη, μέσα στα οποία μπορείς να τοποθετήσεις οτιδήποτε, από πετσέτες μέχρι προϊόντα περιποίησης.
Γυάλινα βάζα είναι ακόμη μια τάση που μπορείς να εντάξεις στο μπάνιο σου. Ράφια και κρεμάστρες τοίχου θα σε εξυπηρετήσουν πολύ για να κρεμάς τις πετσέτες και τα διάφορα αξεσουάρ μπάνιου.
Στα ράφια μπορείς να τοποθετήσεις επίσης τις κρέμες και τα προϊόντα που χρησιμοποιείς καθημερινά. Διακόσμησε το μπάνιο σου με όμορφα φυτά εσωτερικού χώρου αλλά και με αρωματικά κεριά τα οποία θα ανάβεις κατά την διάρκεια ενός χαλαρωτικού μπάνιου.
Τα φυτά είναι ιδιαίτερα ευεργετικά καθώς καθαρίζουν την ατμόσφαιρα δίνοντας έναν φρέσκο αέρα στο χώρο.
Επιπλέον, μην ξεχάσεις την επιλογή μιας κουρτίνας μπάνιου, η οποία  καλό είναι να τοποθετηθεί από τα πρώτα πράγματα στο μπάνιο σου. Διάλεξε μια όμορφη κουρτίνα που θα ταιριάζει με το χρώμα του μπάνιου καθώς και ένα χαλάκι σε απαλούς τόνους και ωραία υφή.
Έχοντας οργανώσει το μπάνιο σου από τις πρώτες κιόλας μέρες της εγκατάστασης σου θα απολαύσεις άμεσα την ευχαρίστηση ενός χαλαρωτικού μπάνιου. Κάτι που θα το έχεις πολύ ανάγκη μετά από μια απαιτητική μετακόμιση.
Έχοντας ολοκληρώσει τις βαριές δουλείες ήρθε η στιγμή για την διακόσμηση. Η διακόσμηση του νέου σου σπιτιού αποτελεί αναμφισβήτητα το πιο δημιουργικό στάδιο στο νέο σου ξεκίνημα. Έχεις όλη την ελευθερία να διακοσμήσεις με την δική σου αισθητική και γούστο όλα τα δωμάτια του σπιτιού.
Στο σαλόνι και στο υπνοδωμάτιο τοποθέτησε διακοσμητικά μαξιλαράκια και φωτιστικά επιδαπέδια ή τοίχου που θα δώσουν στιλ και ζεστή ατμόσφαιρα σε κάθε γωνιά. Μην φορτώσεις τον χώρο καθώς όσο πιο λιτός τόσο πιο τακτοποιημένος.
Τοποθέτησε αντικείμενα που έχουν συναισθηματική σημασία για σένα και σε θέσεις που θα μπορείς να τα θαυμάζεις καθημερινά. Φωτογραφίες και πίνακες που θα σε γεμίζουν χαρά και θετική ενέργεια κάθε φορά που θα τους αντικρίζεις.
Σκέψου πρακτικά και πώς κάθε αντικείμενο θα λειτούργει στην καθημερινότητα σου. Τα πολλά αντικείμενα προκαλούν άγχος και χάος ενώ εσύ σίγουρα θες το νέο σου σπίτι να διακατέχεται από αρμονία και τάξη. Ενώ μην ξεχνάς τον παράγοντα σκόνη και καθάρισμα. Επικεντρώσου στην αποθήκευση και την τακτοποίηση των πραγμάτων σου.
Σπίτι σε αρμονία σημαίνει και ζωή σε τάξη. Μπορείς να επενδύσεις σε όμορφα φυτά εσωτερικού χώρου και στην πλήρη αξιοποίηση του φυσικού  φωτός.
Συμπερασματικά σε συμβουλεύουμε να θέσεις προτεραιότητες στο ξεκίνημα του σπιτιού σου. Η μεταφορά των βαριών πραγμάτων να γίνει με μια μεταφορική και όλα τα υπόλοιπα σταδιακά με την βοήθεια φίλων και συγγενών.
Βρήκες το σπίτι που θα αποτελεί το δικό σου χώρο, όλα τα υπόλοιπα είναι θέμα καλής οργάνωσης και προγραμματισμού. Το καινούργιο σπίτι είναι η αρχή για μια νέα φάση στην ζωή σου. Νέες εμπειρίες και νέες στιγμές χαράς. Φρόντισε να δημιουργήσεις ένα λειτουργικό, βάσει των αναγκών σου, σπίτι και απόλαυσε το!
Ελπίζουμε οι συμβουλές μας να σε βοήθησαν στο ξεκίνημα του σπιτιού σου. Σου ευχόμαστε λοιπόν καλή επιτυχία και καλορίζικο!
Τι Νιπτήρα να βάλω; Πώς διαλέγω τον σωστό Νιπτήρα για το μπάνιο μου;
Δείτε τα στάδια της ανακαίνισης σπιτιού ένα προς ένα
Η ανακαίνιση στα ντουλάπια της κουζίνας
Ανακαίνιση μπάνιου βήματα ανακαίνισης
Ζητήστε μια προσφορά για τη δική σας ανακαίνιση
Έκθεση: Μεγάλου Αλεξάνδρου  9, Πολίχνη, Θεσσαλονίκη, 565 32
Εργοστάσιο – Παραγωγή – Έκθεση: Γούβα Λαγηνών 12 χλμ Θεσσαλονίκης – Λητής, Θεσσαλονίκη, 565 32
Τ: 231 602 0488
M: 6985 998 226
Copyright © 2022 ΝΕΑ ΔΟΜΗΣΗ
Χρησιμοποιούμε cookies για τη σωστή λειτουργία του ιστότοπου.
Συνεχίζοντας τη χρήση του, αποδέχεστε και τη χρήση των cookies.
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.